als_Latn dik_Latn sag_Latn
Në ditën e parë të shkollës drejtori i DKA-së Nexhmi Rudari ka vizituar disa shkolla të komunës së Podujevës, për të përshëndetur nxënësit në fillimin e vitit të ri shkollor.
z. Rudari në fjalën e tij përshëndetëse pasi ka uruar të gjithë nxënësit për një vit të mbarë shkollor, tha se e kemi si prioritet përkujdesen ndaj fëmijëve duke krijuar atyre kushte sa më bashkohore në institucionet parashkollore dhe shkollore.
Ne si komunë kemi obligim që të bëjmë maksimumin për t’i krijuar kushte sa më të mira fëmijëve tanë dhe kjo përkujdesje fillon në krijimin e kushteve sa më moderne.
Dua t’i siguroj nxënësit, prindërit e tyre dhe të gjithë qytetarët e Podujevës që Komuna e ka prioritet të punës së saj kujdesin maksimal ndaj fëmijëve që janë e ardhmja e shoqërisë dhe e qytetit tonë të Podujevës. Arsimi është çështja më serioze e vendit dhe Komuna do të bëjë të gjitha përpjekjet për modernizimin e mëtejshëm të sistemit arsimor.
Drejtori Nexhmi Rudari, informoi se mësimi në shkollat e komunës së Podujevës ka filluar normalisht po thuaja se në të gjitha shkollat. Renovime janë bërë në 21 objekte shkollore duke filluar nga ndërrimi i dyshemeve , dyerve dhe dritareve, kulmeve, ngjyrosje etj.
Për shkak të mospërfundimit të renovimit, si dhe mungesës së inventarit në disa objekte shkollore mund të ketë vonesë për mbarëvajtjen e mësimit deri me 5 shtatorë tha z. Rudari.
als_Latn als_Latn als_Latn als_Latn als_Latn als_Latn